b'\n_START_ARTICLE_\nReligija u Rumunjskoj\n_START_PARAGRAPH_\nReligija u Rumunjskoj zastupljena je s nekoliko vjerskih zajednica.\n_START_SECTION_\nPovijest\n_START_PARAGRAPH_\nDo dolaska kr\xc5\xa1\xc4\x87anstva stanovni\xc5\xa1tvo je \xc5\xa1tovalo lokalne poganske bogove. Dolaskom Rimljana \xc5\xa1iri se rimska religija. U rimskoj dr\xc5\xbeavi \xc5\xa1irenjem kr\xc5\xa1\xc4\x87anstva i provincija Dacija je do\xc5\xa1la u doticaj s kr\xc5\xa1\xc4\x87anstvom. Bili su nazo\xc4\x8dni i mitraisti\xc4\x8dki kultovi, zatim stare judaisti\xc4\x8dke zajednice (izraelske i kazarske) te kultovi Jupitera Dolichenskog. Pokr\xc5\xa1tenje cijelog dru\xc5\xa1tva je do\xc5\xa1lo ne\xc5\xa1to kasnije, zbog priljeva poganih naroda. Krajevi zapadno od Karpata pokr\xc5\xa1teni su do 12., a Vla\xc5\xa1ka nizina i podru\xc4\x8dja do u\xc5\xa1\xc4\x87a Dunava do 14. stolje\xc4\x87a tako da se tu poganstvo dugo zadr\xc5\xbealo. Velika \xc5\xa1izma pratila je crtu Karpata. Do pojave protestantizma krajevi zapadno od Karpata pripadali su zapadnoj, Rimokatoli\xc4\x8dkoj Crkvi. Sedmogradska, Vla\xc5\xa1ka i Satmar imali su luterane i pravoslavce. Zapadna Rumunjska imala je rimokatolike, kalviniste i cvinglijance. Prema Moldaviji su bili samo pravoslavci. Zapadni raskol odrazio se da su rimokatolici bili uz rimskog papu. Osmanskim osvajanjima pro\xc5\xa1irio se i islam, koji nije postao ve\xc4\x87inski. Muslimani, uglavnom suniti, ostali su koncentrirani u Sjevernoj Dobrud\xc5\xbei i ve\xc4\x87inom su Krimski Tatari ili Turci. Raspadom Austro-Ugarske, a osobito nakon drugog svjetskog rata, smanjio se broj katolika i protestanata (Ma\xc4\x91ari i Nijemci). Ulazak u sovjetski blok za posljedicu je imao veliku ateizaciju dru\xc5\xa1tva, ali i pritisak na grkokatolike. Danas je ve\xc4\x87inom pravoslavna. Pravoslavni su Rumunji, Bugari, Srbi i Ukrajinci, rimokatolici su Nijemci, Ma\xc4\x91ari (uklju\xc4\x8duju\xc4\x87i Sekelje), Hrvati, Slovaci, Romi, Bugari, Talijani, \xc4\x8cesi, Poljaci i \xc4\x8cango-Ma\xc4\x91ari. Premda ispod 1%, grkokatolici su brojni u Rumunjskoj. Postoji i mala zajednica \xc5\xbdidova. Ruski starovjerci \xc5\xbeive na u\xc5\xa1\xc4\x87u Dunava (Lipovjani). U sredi\xc5\xa1njoj Rumunjskoj su manje skupine unitarijanaca. Protestanti su ve\xc4\x87inom reformirani (kalvinisti), a manje su skupine pentekostalaca i evangeli\xc4\x8dki luterani (sinod-prezbiterijanci) kojoj pripadaju Ma\xc4\x91ari i u jednoj \xc5\xbeupi Slovaci. Ne valja ju mije\xc5\xa1ati s njema\xc4\x8dkom (saskom) Evangeli\xc4\x8dkom Crkvom augsbur\xc5\xa1ke konfesije. Od brojnijih su jo\xc5\xa1 baptisti i adventisti Sedmog dana.'